Rekenaars en tablette verpligtend vir UJ-studente | Maroela Media
"Tegnologie sal 'n integrale deel wees van UJ-studente se leerproses en UJ-gegradueerdes sal gevolglik 'n mededingende voordeel hê en hulle sal nasionaal en internasionaal kan meeding vir top poste," het die universiteit in 'n verklaring gesê.
Die universiteit het glo met 'n diensverskaffer onderhandel sodat studente sowat R2 000 sal betaal vir 'n tabletrekenaar. Eduloan kan 'n lening bied aan studente om die tablet te koop en teen R500 of minder per jaar af te betaal. Daar is ook inligting om studente te help om pryse van ander verskaffers te vergelyk.
Die universiteit het reeds voorbereiding getref vir die nodige infrastruktuur en laaipunte sal beskikbaar wees en gratis Wi-Fi regoor die kampus.
As ek so na die tegnologie kyk, is ek eitlik verbaas dat ek dit deur skool gemaak het sonder rekenaars en internet. (Dit was nie daar toe ek in 1988 gematrikuleer het nie).
Ons is maar biblioteek (mediasentrum) toe, waar ons nog boon-op moes betaal vir afskrifte.
Niks nuuts nie. Ons kinders in Oz het reeds verpligte mobile rekenaars of tablette vanaf jaar 3. Dis wel privaatskool. Sommige staatskole implementeer dit vanaf sekondere skool